Be Ko ɔ, E Kɛ E He Ya Bɔ Ojo Fiali A Kuu Ko, He Tsuaa He Nɛ Ma Ya A, Tu Ngɛ Ye He | Baiblo ɔ Tsakeɔ Nihi A Si Himi\nMUNYUHI NƐ KƆƆ HƐ MI MUNYU Ɔ HE Anɛ Adesahi Ma Kpata Zugba a Hɛ Mi Lo?\nAnɛ Mawu Mlaa Nɛ E Kɛ Ha Israel Bi Ɔmɛ Da Nɛ E Hi Lo?\nBAIBLO Ɔ TSAKEƆ NIHI A SI HIMI He Tsuaa He Nɛ Ma Ya A, Tu Ngɛ Ye He\nAnɛ O Ma Nyɛ Maa Na Mawu Nɛ A Nɛ́ Lɛ ɔ Lo?\nBAIBLO Ɔ TSAKEƆ NIHI A SI HIMI I Hwu Kɛ Si Dami Sane Nɛ A Yi, Kɛ Basabasa Peemi\nMɛni He Je Nɛ E Sa Nɛ Ma Sɔle? Anɛ Mawu Ma Ha Mi Heto Lo?\nHwɔɔmi Mɔ | October 2014\nKANE NGƐ Afrikaans Albanian Amharic Arabic Armenian Aymara Azerbaijani Azerbaijani (Cyrillic) Bengali Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Dangme Danish Dutch Efik English Estonian Ewe Finnish French Ga Georgian German Greek Greenlandic Guarani Gujarati Haitian Creole Hebrew Hiligaynon Hindi Hungarian Igbo Iloko Indonesian Italian Japanese Kannada Kazakh Kikaonde Kikuyu Kiluba Kimbundu Kinyarwanda Kirghiz Kirundi Kongo Korean Lingala Lithuanian Luganda Luo Macedonian Malagasy Malay Malayalam Maltese Marathi Maya Nepali Ngabere Norwegian Nyaneka Nzema Ossetian Otetela Papiamento (Aruba) Papiamento (Curaçao) Polish Portuguese Punjabi Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spania Sranantongo Swahili Swahili (Congo) Swedish Tagalog Tamil Tatar Telugu Thai Tigrinya Tshiluba Tsonga Turkish Twi Ukrainian Umbundu Venda Vietnamese Xhosa Yoruba Zulu\nHe Tsuaa He Nɛ Ma Ya A, Tu Ngɛ Ye He\nAnnunziato Lugarà nya mi munyu\nJEHA NƐ A FƆ LƐ: 1958\nHE NƐ E JE: ITALY\nBƆ NƐ E NGƐ HA BE KO NƐ BE: E KƐ E HE YA BƆ OJO FIALI A HE\nA fɔ mi ngɛ Rome ma wayo ko mi, nɛ ohiatsɛmɛ hiɛ ngɛ lejɛ ɔ wawɛɛ. Si himi ɔ mi wa wawɛɛ. I nɛ́ ye yayo gble, nɛ huɛ bɔmi kpakpa be i kɛ ye papaa wa kpɛti. He nɛ i hi ɔ ha nɛ benɛ i ngɛ wae ɔ, i kase hɛ mi wami.\nI bɔni jumi loko i ye jeha nyɔngma. Kekleekle be nɛ i tu fo kɛ je we mi ji benɛ i ye jeha 12. Ye papaa ba ngɔ mi ngɛ polisihi a ní tsumi yi ɔ si abɔ kɛ ba we mi. I kɛ nihi pɔɔ nya sami wawɛɛ—I peeɔ basabasa, nɛ ye mi mi fu nɔ tsuaa nɔ. Benɛ i ye jeha 14 ɔ, i je we mi kulaa. I kɛ tsopa yaya bɔni ní tsumi, nɛ i hii lalaalo woe. Akɛnɛ i be he ko nɛ i hwɔɔ he je ɔ, ke je jɔ ɔ, i ya hwɔɔ nihi a lɔlehi a mi, nɛ i teɔ si mla. Kɛkɛ i ya hla nyu ko kɛ fɔ ye he.\nI ba le jumi wawɛɛ nitsɛ—i saa nihi a baagihi ngɛ a dɛ, nɛ ke je jɔ ɔ, i yaa nihi a wehi a mi nɛ i ya juɔ. I ba ná biɛ yaya, nɛ i kɛ ye he ya bɔ ojo fiali a kuu ko nɛ a peeɔ basabasa, nɛ lɔ ɔ ha nɛ i ba bɔni sika tomi he ɔmɛ jumi. Ye hɛ mi jɔɛ kulaa, lɔ ɔ he ɔ, ojo fiali a kuu nɛ i ngɛ mi ɔ mi bi ɔmɛ buɔ mi saminya. He tsuaa he nɛ ma ya a, tu ngɛ ye he; ngɛ anɔkuale mi ɔ, ke i hwɔɔ si po, i kɛ tu woɔ ye sɔnue sisi. Basabasa peemi, tsopa yaya kɛ ní tsumi, jumi, yakayaka ní tsuami, kɛ ajuama bɔmi ba pee ye su. Be tsua be ɔ, polisihi ngɛ mi hlae. A nuu mi si abɔ, nɛ a wo mi tsu jehahi babauu.\nBenɛ a je mi ngɛ tsu mi ɔ, i to ye yi mi kaa ma ya slaa ye nyɛ wayo ko. I li kulaa kaa ye nyɛ wayo ɔ kɛ e bimɛ enyɔ ba pee Yehowa odasefohi. A de mi ke i kɛ mɛ nɛ ya kpe nɛ Odasefo ɔmɛ peeɔ ɔ. Akɛnɛ i ngɛ hlae nɛ ma le nɔ́ tutuutu nɛ a peeɔ ngɛ lejɛ ɔ he je ɔ, i nyɛɛ a se kɛ ya. Benɛ wa ya su Matsɛ Yemi Asa a nɔ ɔ, i de mɛ ke i suɔ nɛ ma hi si ngɛ sɛ nɛ kɛ sinya a nya kɛ we ɔ nɔ. I de mɛ jã akɛnɛ i ngɛ hlae nɛ ma hyɛ nihi nɛ maa ba Asa a nɔ kɛ nihi nɛ maa je kpo ɔ he je. Ngɛ anɔkuale mi ɔ, i hɛɛ tu ngɛ ye he.\nKpe ɔ nɛ i ya jamɛ a ligbi ɔ ha nɛ ye si himi tsake kulaa. I kae kaa jamɛ a ligbi ɔ, e pee mi kaa i ngɛ je kpa ko mi. Nihi kɛ bua jɔmi ba nya ye he saminya, a pee mi nibwɔ, nɛ a kɛ mi sɛ ní wawɛɛ. Loloolo ɔ, i kaiɔ bɔ nɛ Odasefo ɔmɛ je a tsui mi nɛ a je mi mi himi kpo kɛ tsɔɔ mi ɔ. Odasefo ɔmɛ ngɛ slɔɔto kulaa ngɛ nihi nɛ i kɛ mɛ bɔ ɔ a he!\nI ha nɛ Odasefo ɔmɛ kɛ mi bɔni Baiblo ɔ kasemi. Benɛ ní kasemi ɔ ngɛ hɛ mi yae ɔ, i na kaa e sa nɛ ma tsake ye si himi kulaa. I ngɔ ga womi nɛ ngɛ Abɛ 13:20 nɛ deɔ ke: “Nɔ nɛ kɛ ní leli nyɛɛɔ ɔ, e leɔ ní. Se nɔ nɛ kɛ kuasiahi bɔɔ ɔ, haomi lɛ baa e nɔ” ɔ kɛ tsu ní. I yɔse kaa e sa nɛ ma je ye he kɛ je ojo fiali a kuu nɛ ní basabasa pɛ a peeɔ ɔ he kulaa. Enɛ ɔ peemi be gbɔjɔɔ, se Yehowa ye bua mi nɛ i pee jã.\nBe nɛ ɔ mi ji kekleekle be nɛ i bɔni ye he nɔ yemi\nI ha nɛ ye he tsɔ ngɛ nɔmlɔ tso mi. I bɔ mɔde wawɛɛ nɛ i kpa sigaleti numi, nɛ i kɛ tsopa yaya tsu we ní hu. I sã ye yi bwɔmi nɛ hɛ kusuu ɔ, i kpa tue nya ní womi, nɛ i tsua we yakayaka ní hu. Be nɛ ɔ mi ji kekleekle be nɛ i bɔni ye he nɔ yemi.\nJinɛ i sume ní kanemi kɛ ní kasemi kulaa, lɔ ɔ he ɔ, jinɛ e he wa ha mi kaa i kɛ ye juɛmi maa ma Baiblo ɔ nɛ i ngɛ kasee ɔ nɔ. Se i bɔ mɔde wawɛɛ, nɛ bɔɔbɔɔbɔɔ ɔ, i ba ná suɔmi kɛ ha Yehowa, nɛ nɔ́ ko bɔni tsakemi ngɛ ye mi, lɔ ɔ ji, ye he nile bɔni mi fɔ bumi. Behi fuu ɔ, ye yi mi peeɔ mi enyɔɔnyɔ kaa Yehowa kɛ ní yayahi nɛ i pee ɔ be mi pae. Ke e ba jã nɛ i kane bɔ nɛ Yehowa ngɔ Matsɛ David yayami nɛ hɛdɔ ngɛ he ɔ kɛ pa lɛ ɔ, e woɔ ye bua wawɛɛ.—2 Samuel 11:1–12:13.\nNɔ́ kpa ko hu nɛ e peemi ye ha mi ji kaa ma ya fiɛɛ ha nihi ngɛ a wehi a mi. (Mateo 28:19, 20) I ye gbeye kaa ma ya na nɔ ko nɛ be ko ɔ, i ye lɛ awi loo i pee lɛ nɔ́ yaya ko! Se bɔɔbɔɔbɔɔ ɔ, i ba ná kã. Benɛ i ba bɔni nihi ye buami konɛ a le wa Tsɛ nɛ ngɛ hiɔwe nɛ e kɛ yayami kee nɔ faa a he ní ɔ, ye tsui nɔ ye mi wawɛɛ.\nBƆ NƐ E YE BUA MI HA:\nYehowa he ní nɛ i kase ɔ he ye yi wami! Ye huɛmɛ nɛ i kɛ mɛ bɔ ɔ a kpɛti nihi fuu gbo, nɛ a kpɛti ni komɛ hu lɛɛ a wo mɛ tsu, se imi lɛɛ i ngɛ bua jɔmi nitsɛ ngɛ ye si himi mi, nɛ i ngɛ hwɔɔ se be kpakpa ko blɔ hyɛe. I kase he si bami, kɛ bɔ nɛ a peeɔ tue bumi ha, nɛ ye mi mi fu we mlamlaamla hu. Enɛ ɔ ha nɛ i le bɔ nɛ a kɛ nihi hii si saminya ha. Amlɔ nɛ ɔ, i ngɔ yo nɛ e he ngɛ fɛu nɛ a tsɛɛ lɛ ke Carmen. I kɛ ye yo ɔ waa kɛ bua jɔmi ngɛ nihi ye buae konɛ a kase Baiblo ɔ.\nAmlɔ nɛ ɔ, i ngɛ ní tsumi kpakpa tsue—be komɛ ɔ, i yaa sika tomi hehi, pi kaa i yaa ju mɛ, se mohu konɛ ma ya dla lejɛ ɔ!\nMo hla sane bimihi nɛ kɔɔ wa Baiblo mi ní kasemi he blɔ nya tomi ɔ he ɔ a hetohi.\nOctober 2014 | Anɛ Adesahi Ma Kpata Zugba a Hɛ Mi Lo?\nHWƆƆMI MƆ October 2014 | Anɛ Adesahi Ma Kpata Zugba a Hɛ Mi Lo?\nJinɛ I He We Yi Kaa Mawu Ngɛ\nI Suɔ Baseball Pe Nɔ́ Tsuaa Nɔ́!